**Одлука о додели уговора у поступку јавне набавке**

**Школа за основно и**

**средње образовање**

**„Мара Мандић“**

**Панчево, Цара Душана 34**

**Тел.факс 013 353 284**

**e-mail: info@maramandic.edu.rs**

**Дел. Број:475**

**Дана: 30.03.2018.**

 На основу члана 108. Закона о јавним набавкама („Службени гласник РС“, бр. 124/2012 и 14/2015 и 68/2015), доносим

О Д Л У К У

 о додели уговора у поступку јавне набавке мале вредности **Набавка услуге организованог превоза деце са инвалидитетом, до Дневног боравка „Невен“, редни број 1/2018**

**Уговор за партију 1 се додељује** понуђачу Ванлинијски превоз путника „Тепшић“ Баваништански пут 2Б, Долово, понуда код наручиоца заведена под бројем: 468 од 29.03.2018. године.

**Уговор за партију 2 се додељује** понуђачу Ванлинијски превоз путника „Тепшић“ Баваништански пут 2Б, Долово, понуда код наручиоца заведена под бројем: 468 од 29.03.2018. године.

Образложење

Наручилац је дана 14.03.2018. године донео Одлуку о покретању поступка јавне набавке број:379.

Позив за подношење понуде и конкурсна документација објављени су на Порталу јавних набавки и интернет страници наручиоца дана 20.03.2018.године.

Након спроведеног поступка отварања понуда и сачињавања Записника о отварању понуда број: 470 од 29.03.2018. године, Комисија за јавну набавку (у даљем тексту: Комисија) је приступила стручној оцени понуда, датој у Извештају од 30.03.2018. године.

У Извештају о стручној оцени понуда Комисија је констатовала следеће:

1. Предмет и процењена вредност јавне набавке:

Предмет јавне набавке је Набавка услуге организованог превоза деце са инвалидитетом, до Дневног боравка „Невен“.

Општи речник набавки - Услуге друмског путничког превоза за посебне намене–60130000;

2. Процењена вредност јавне набавке је 3.583.333,00 динара без обрачунатог пореза на додату вредност.

*партија 1-* 1.950.000,00 динара без пдв-а,

партија 2- 1.633.333,00 динара без пдв-а;

3. Основни подаци о понуђачима:

 “Portabelli line DOO” Михаила Тодоровића 14Б, Београд. Понуђач је поднео понуду за партију 1 и партију 2.

„Драган Милановић ПР Превоз путника Панчево“ Моше Пијаде 3/14. Понуђач је поднео понуду за партију 1 и партију 2.

 Ванлинијски превоз путника „Тепшић“, Баваништански пут 2Б, Долово. Понуђач је поднео понуду за партију 1 и партију 2.

4. Понуде које су одбијене, разлози за њихово одбијање и понуђена цена тих понуда: Није било одбијених понуда.

5. Критеријум за доделу уговора:

Критеријум за доделу уговора је економски најповољнија понуда.

Елементи критеријума и број поена који носе, како следи:

|  |  |  |
| --- | --- | --- |
|   | Елемент критеријума | Број поена |
| 1. |  Понуђена цена | 25-50 |
| 2. | Број места у комбију | 30-50 |

6. Начин примене методологије доделе пондера:

Критеријум 1

**Понуђена цена (без пдв-а):**

До 39,99 динара по километру - 50 бодова

Од 40 до 42,99 динара по километру - 48 бодова

Од 43 до 45,99 динара по километру - 45 бодова

Од 46 до 48,99 динара по километру - 40 бодова

Од 49 до 51,99 динара по километру - 35 бодова

Од 52 до 54,99 динара по километру - 30 бодова

Од 55 и више динара по километру - 25 бодова

Бодује се цена из образца понуде из конкурсне документације.

Критеријум 2

**Број места у комбију:**

15 и више места-50 бодова

13-14 места-48 бодова

11-12 места-45 бодова

9-10 места-30 бодова

Као доказ за бодовање по овом критеријуму понуђач је дужан да достави копију саобраћајне дозволе или други валидан документ из кога се види који је број места у возилу.

 Уколико две или више понуда имају исти број бодова, као најповољнија биће изабрана понуда са **нижом понуђеном ценом**. У случају исте понуђене цене, као најповољнија биће изабрана понуда оног понуђача који је конкурисао за обе партије ове јавне набавке, затим понуђач који има искуства са превозом деце са сметњама у развоју и на крају понуђач који је понудио дужи рок трајања понуде.

7. Понуђач којем се додељује уговор:

Партија 1

Комисија предлаже наручиоцу да додели уговор понуђачу Ванлинијски превоз путника „Тепшић“, са седиштем ул.Баваништански пут 2Б у Долову.

Партија 2

Комисија предлаже наручиоцу да додели уговор понуђачу Ванлинијски превоз путника „Тепшић“, са седиштем ул.Баваништански пут 2Б у Долову.

На основу изнетог, одлучено је као у диспозитиву.

**Поука о правном леку:**

 Против ове одлуке понуђач може поднети захтев за заштиту права  у року од пет дана  од дана објављивања одлуке на Порталу јавних набавки. Захтев се подноси наручиоцу, а копија се истовремено доставља Републичкој комисији за заштиту права у поступцима јавних набавки.

 Одговорно лице

 \_\_\_\_\_\_\_\_\_\_\_\_\_\_\_\_\_\_\_\_

 Бранко Куриљ

Објавити:
- На Порталу јавних набавки и интернет страници Школе у року од три дана од дана доношења.